Document ID: 31994D0769

KOMISSION PÄÄTÖS,
tehty 25 päivänä marraskuuta 1994,
yhteisön taloudellista avustusta vuonna 1995 saavien eläintautien hävittämisohjelmien luettelosta (94/769/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 5 kohdan,
sekä katsoo, että
niiden eläintautien hävittämis- ja valvontaohjelmia, jotka voivat saada yhteisöltä taloudellista avustusta vuodeksi 1995, koskevan luettelon sekä tämän avustuksen ehdotetun osuuden ja määrän vahvistamiseksi ohjelmakohtaisesti olisi otettava huomioon sekä kunkin ohjelman hyödyllisyys yhteisölle että käytettävissä olevien luottojen määrä,
komissio tutkii jokaisen jäsenvaltioiden esittämän ohjelman sekä eläinlääkinnälliseltä että taloudelliselta kannalta,
kukin tässä päätöksessä määrätyssä luettelossa olevista ohjelmista hyväksytään myöhemmin erikseen, ja
tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1 Liitteenä olevassa luettelossa esitetyt ohjelmat voivat saada yhteisön taloudellista avustusta vuodeksi 1995.
2 Kullekin 1 kohdassa tarkoitetulle ohjelmalle ehdotetut yhteisön taloudellisen avustuksen osuudet ja määrät vahvistetaan liitteessä.
2 artikla
Tämä päätös on osoitettu jäsenvaltioille.
Tehty Brysselissä 25 päivänä marraskuuta 1994.

Labels: 4
19
18
6